СВЕТОСАВСКА  ЧЕСТИТКА

     Поштовани ђаци, колегинице и колеге,

     Свако од нас има свој узор, духовни идеал коме тежи и који жели да оствари. Сима нама Свети Сава је духовни вођа, визионар, претеча коме бејаше предодређено да нас преведе из мрака незнања у свет светлости знања,вере,  образовања, културе.
     Тај пут нашег Светитеља бејаше посут трњем, борбом за мир своје браће и српског рода.
На том путу Он је наш вишевековни пророк, први прави учитељ, чија мудрост и дело осташе урезани попут крста у души сваког нашег чеда. Понижавани, материјално и духовно од оних који не познају нити поштују светосавско наслеђе, и у овом времену боримо се против безнађа у коме једва преживљавамо.
     Ми,  просветни радници, мисионари смо тог пута. Заједно са својим ученицима носимо тај крст знања свесни, попут Светог Саве, тежине времена у коме живимо и у коме се то знање не поштује.
     У тој борби  се данас крије достојанство и величина просветног радника.
     Нека нам је свима срећна слава.

